หลังคลอดลูกแล้วมีภาวะซีดและเวียนหัวคลื่นไส้ตลอดคุณให้ยาบำรุงเลือดและธาตุเหล็กมาทานแล้วเมื่อไหรอาการจะดีขึ้นค่ะคือจะเวียนหัวบ่อยและไม่ค่อยมีแรงค่ะมือก้ซีดกว่าเก่าก่อนทีาจะคลอดลูกค่ะ ขอบค่ะ🙏
สวัสดีค่ะ ภาวะซีดอาจจะเกิดจาก โรคโลหิตจาง เป็นสาเหตุที่พบบ่อย เกิดจากร่างกายไม่สามารถผลิตเซลล์เม็ดเลือดได้อย่างเพียงพอ โดยโรคโลหิตจางชนิดเฉียบพลันอาจเกิดจากการเสียเลือดมากอย่างกะทันหัน และโลหิตจางชนิดเรื้อรังอาจเกิดจากการขาดธาตุเหล็ก วิตามินบี12 โฟเลต หรืออาจเป็นกรรมพันธ์ุ เช่น โรคเม็ดเลือดแดงรูปเคียว และโรคเลือดจางธาลัสซีเมียสาเหตุอื่นๆของภาวะซีดเช่นผิวหนังขาดเลือดหล่อเลี้ยง เนื่องจากการอุดตันของเส้นเลือดแดง หรือขาดการหมุนเวียนโลหิตไปยังบริเวณปลายมือปลายเท้าน้ำตาลในเลือดต่ำเป็นลมภาวะช็อกการใช้ยารักษาโรคบางชนิด หรือป่วยด้วยโรคติดเชื้อเรื้อรังการหาสาเหตุมีความสำคัญ ซี่งแพทย์จะมีการตรวจเลือดเพิ่มเติมดูให้แน่ชัดว่าเป็นซีดจากสาเหตุใด ถ้ามีภาวะโลหิตจางจริง ก็ต้องดูต่อว่าเป็นโลหิตจางจากสาเหตุใดต่อไป แนะนำการสอบถามกับแพทย์ที่ดูแลให้แน่ชัด ถ้าเป็นจากเสียเลือดมาก การขาดเหล็ก การกินธาตุเหล็กช่วยได้ แต่ต้องหาสาเหตุที่ทำให้เสียเลือดมากผิดปกติและแก้ไขตามสาเหตุนั้นๆด้วยจึงจะหายขาด ส่วนอาการเวียนหัวไม่มีแรงก็เกิดจากภาวะซีดเอง ที่ต้องรักษาภาวะซีดก่อน อาการจึงอาจจะค่อยๆดีขึ้นได้ค่ะ